Document ID: 32005D0515

KOMMISSIONENS BESLUTNING
af 14. juli 2005
om ændring af beslutning 2004/292/EF om anvendelse af Traces-systemet og om ændring af beslutning 92/486/EØF
(meddelt under nummer K(2005) 2663)
(EØS-relevant tekst)
(2005/515/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (1), særlig artikel 20, stk. 3,
under henvisning til Rådets beslutning 92/438/EØF af 13. juli 1992 om datamatisering af veterinærprocedurerne ved indførsel (SHIFT-projektet), om ændring af direktiv 90/675/EØF, 91/496/EØF og 91/628/EØF samt beslutning 90/424/EØF og om ophævelse af beslutning 88/192/EØF (2), særlig artikel 12, og
ud fra følgende betragtninger:
(1)
I henhold til Kommissionens beslutning 2004/292/EF af 30. marts 2004 om anvendelse af Traces-systemet og om ændring af beslutning 92/486/EØF (3) skal alle fælles veterinærdokumenter til brug ved import af produkter registreres i Traces-systemet fra og med den 30. juni 2005.
(2)
Indførelsen af det system til offline registrering, der skal gøre det muligt at klare den meget store forøgelse af arbejdsbyrden, og udviklingen af en grænseflade, der skal muliggøre kommunikation mellem de nationale systemer og Traces, er forsinket.
(3)
Det vil tage en vis tid for medlemsstaterne at uddanne toldklarererne, så de kan deltage aktivt i arbejdet med at registrere oplysningerne i Traces.
(4)
Derfor bør den i beslutning 2004/292/EF anførte dato for obligatorisk registrering af alle fælles veterinærdokumenter til brug ved import af produkter ændres.
(5)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
I artikel 3, stk. 3, i beslutning 2004/292/EF ændres datoen »30. juni 2005« til »31. december 2005«.
Artikel 2
Denne beslutning er rettet til medlemsstaterne.
Udfærdiget i Bruxelles, den 14. juli 2005.

Labels: 12
6